ÅRSBERETNING FRA KOMMISSIONEN om garantifondens situation og om forvaltningen af fonden i regnskabsåret 2000

INDHOLDSFORTEGNELSE

Kommissionens årsberetning om garantifondens situation og om forvaltningen af fonden i regnskabsåret 2000

1. Retsgrundlag

2. Situationen pr. 31.12.2000

3. Fondens midler

3.1. Overførsler fra Den Europæiske Unions almindelige budget i løbet af regnskabsåret

3.2. Renteafkast af fondens kapitalanbringelser

3.3. Inddrivelse hos debitorer, der har misligholdt deres forpligtelser

4. Fondens forpligtelser

4.1. Betaling af forfaldne fordringer

4.2. EIB's vederlag

BILAG I: Retsgrundlag for overførslerne fra det almindelige budget til garantifonden

1. Afgørelser vedrørende overførsel nr. 6/2000

2. Afgørelser vedrørende overførsel nr. 69/2000

3. Afgørelse vedrørende overførsel nr. 74/2000

BILAG II: EIB's rapport om fondens situation og forvaltning - forvaltningsregnskab og balance pr. 31. december 2000

1. Fondens udvikling i 2000

2. Fondens situation

2.1. Fondens indtægter pr. 31. december 2000

2.2. Fondens aktiver pr. 31. december 2000

2.3. Likviditetsrisiko

3. Garantifondens kapitalanbringelser - gennemgang af resultater og aktiviteter i 2000

3.1. Samlet analyse

3.2 Analyse pr. område

3.2.1 Likviditet

3.2.2 Værdipapirbeholdning

BILAG III: Garantifondens konsoliderede balance pr. 31. december 2000

1. Retsgrundlag

I henhold til Rådets forordning (EF, Euratom) nr. 2728/94 af 31. oktober 1994 er der oprettet en garantifond for aktioner i forhold til tredjelande med henblik på at betale Fællesskabets kreditorer, såfremt modtageren af et lån, der er ydet eller garanteret af Fællesskabet, ikke opfylder sine forpligtelser.

I overensstemmelse med artikel 6 i denne forordning har Kommissionen overdraget den finansielle forvaltning af fonden til Den Europæiske Investeringsbank (EIB) ved en aftale indgået mellem Fællesskabet og EIB den 23. november 1994 i Bruxelles og den 25. november 1994 i Luxembourg.

I artikel 8, stk. 2, i aftalen hedder det, at "Banken hvert år inden den 1. marts tilsender Kommissionen en beretning om fondens situation og om forvaltningen af fonden samt fondens forvaltningsregnskab og balance for det foregående år". Et uddrag af denne beretning for 2000 er vedlagt som bilag II.

Endvidere hedder det i artikel 7 i forordningen om oprettelse af fonden, at Kommissionen senest den 31. marts hvert år skal forelægge Europa-Parlamentet, Rådet og Revisionsretten en beretning om garantifondens situation og om forvaltningen af fonden i det foregående år.

2. Situationen pr. 31.12.2000

Ved afslutningen af regnskabsåret 2000 androg fondens disponible midler 1 432 248 964,36 EUR (bilag II). Dette beløb har siden fondens oprettelse været sammensat af:

- overførsler til fonden (1 824 703 500,00 EUR)

- de forskellige regnskabsårs resultater (210 473 626,02 EUR) ekskl. provisioner og morarenter

- for sene tilbagebetalinger fra tredjelande (326 997 369,48 EUR)

- forpligtelser svarende til ikke betalt vederlag til EIB (689 783,78 EUR)

- minus udbetalte garantibeløb (458 915 314,92 EUR) og tilbagebetaling af overskydende beløb fra fonden (471 700 000,00 EUR).

Den 31. december 2000 beløb fondens midler minus vederlag til EIB sig til 1 431 559 180,58 EUR.

Den konsoliderede balance (bilag III) andrager 1 647 343 813,45 EUR og er sammensat af 489 000 000 EUR i tidsindskud (bankindskud), 1 864 299,31 EUR i indskud på anfordring, 919 302 277,87 EUR i værdipapirbeholdning, 22 082 387,18 EUR i påløbne, ikke-forfaldne renter pr. 31.12.00 (4 070 765,00 EUR i påløbne, ikke-forfaldne renter på tidsindskud, 18 011 622,18 EUR i påløbne, ikke-forfaldne rentekuponer) og 215 094 849,09 EUR i fordringer på modtagere af lån, der er ydet eller garanteret af Fællesskabet, heraf 164 598 428,11 EUR i fordringer på hovedstol, forfaldne renter og morarenter dækket af garantifonden, og 50 496 420,98 EUR i påløbne, men ikke modtagne morarenter pr. 31.12.00.

Ifølge artikel 3 i forordningen om oprettelse af fonden skal dens midler være af passende størrelse, dvs. andrage et målbeløb på 9% af Fællesskabets samlede forpligtelser (hovedstol og forfaldne, ikke-betalte renter) i forbindelse med hver enkelt transaktion.

Udeståendet på udlån og lånegaranti til tredjelande plus forfaldne, ikke-betalte renter androg pr. 31.12.2000 i alt 14 068,8 mio. EUR, hvoraf de forfaldne, ikke-betalte renter tegnede sig for 164,6 mio.

Forholdet mellem fondens kapital og udestående som defineret i forordningen er 10,17%, hvilket er over de 9%, der er fastsat som målbeløb. Der skal derfor tilbageføres beløb fra fonden til Den Europæiske Unions almindelige budget, jf. artikel 3, stk. 3, i forordningen, da fondens målbeløb er nået. Det pågældende beløb er 165,36 mio. EUR.

I de følgende afsnit gøres der mere detaljeret rede for, hvorledes udviklingen i fondens indtægter og udgifter har været i 2001.

3. Fondens midler

3.1. Overførsler fra Den Europæiske Unions almindelige budget i løbet af regnskabsåret

I forordningen af 25. maj 1999 om ændring af forordningen om oprettelse af en garantifond for aktioner i forhold til tredjelande bestemmes det i artikel 1, at fonden tilføres midler ved tilførsler fra det almindelige budget svarende til 9 % af det beløb (hovedstol), der modsvarer de pågældende låne- og lånegarantitransaktioner, indtil fonden når op på målbeløbet. I denne artikel fastsættes endvidere, at indbetalingssatsen i forbindelse med nye transaktioner hæves til 10%, hvis fondens midler efter indfrielse af garantiforpligtelser som følge af en misligholdelse kommer til at ligge under 75% af målbeløbet.

Retsgrundlaget for tilførslen af midler til fonden beskrives i bilag I.

I henhold til Rådets beslutning af 31. oktober 1994 om budgetdisciplin opføres der en reserve til lån og lånegarantier på det almindelige budget. På den dertil oprettede budgetpost opførtes i 2000 203 mio. EUR i formålsbestemte bevillinger med det formål at dække garantifondens behov for tilførsel af midler ved overførsler til den budgetpost, hvor tilførslerne til garantifonden opføres.

På dette retsgrundlag vedtog budgetmyndigheden i 2000 tre bevillingsoverførsler til garantifonden på tilsammen 186 290 500 EUR, nemlig:

- Overførsel 6/2000 vedrørende et beløb på 150 403 000 EUR. Formålet med denne første overførsel ved regnskabsårets begyndelse var at tilføre fonden midler i medfør af Rådets afgørelser af henholdsvis 24. januar 1994, 14. april 1997, 19. maj 1998, 14. december 1998, 29. november 1999, 22. december 1999 og 21. marts 1994 i overensstemmelse med de nærmere regler, der er fastsat i bilaget til forordningen om oprettelse af fonden.

- Overførsel 69/2000 vedrørende et beløb på 15 412 500 EUR. Formålet med denne anden overførsel var at tilføre fonden midler som følge af det lån, som Rådet godkendte den 20. marts 2000, 10. juli 2000 og 7. november 2000. De for denne overførsel relevante afgørelser er anført i bilag I.

- Overførsel 74/2000 vedrørende et beløb på 20 475 000 EUR. Formålet med denne tredje overførsel var at tilføre fonden midler som følge af det lån, som Rådet godkendte den 4. december 2000. De for denne overførsel relevante afgørelser er anført i bilag I.

Den første af de tre årlige overførsler til fonden fandt sted i april og de to efterfølgende i december 2000.

3.2. Renteafkast af fondens kapitalanbringelser

Fondens midler investeres i overensstemmelse med principperne for forvaltning af fondens midler, der er fastlagt i bilaget til aftalen mellem Fællesskabet og EIB.

Investeringsprincipperne foreskriver bl.a., at fonden i de første år efter sin oprettelse, så længe det samlede investerede beløb ikke er nået op på 300 mio. ECU, skal betragtes som en investeringsfond, der udelukkende investerer i kortfristede instrumenter, hvis løbetid ikke overstiger et år. Da beløbet i 1995 overskred tærsklen på 300 mio. ECU, besluttede Kommissionen i forståelse med banken at ændre investeringsprincipperne i begyndelsen af 1996.

De nye forvaltningsmetoder fulgte i princippet forholdet med en tredjedel investeret med en løbetid på højst et år og to tredjedele med en løbetid på højst 10 år, samtidig med at loftet på 150 mio. EUR blev overholdt for den kortsigtede investering. Under alle omstændigheder måtte den gennemsnitlige løbetid for fondens investeringer ikke overstige fem år.

Kommissionen og EIB har sammen opstillet en liste over banker, der er bemyndiget til at modtage indskud fra fonden. Den oprindelige liste er blevet revideret flere gange i forståelse med Kommissionen for at tage hensyn til de seneste ændringer, der er sket i vurderingen af bankerne. Der er tale om banker, der for størstedelens vedkommende er tilsluttet EUR-clearingsystemet. De har alle opnået en kreditvurdering på mindst A1 (langfristet) og P1 (kortfristet) (Moody's). Kapitalanbringelser i disse banker er omfattet af bestemmelser, der tilsigter en god risikospredning.

I 2000 androg renteafkastet af bankindskud og værdipapirinvesteringerne 62 728 173,51 EUR fordelt som følger:

- Bankindskud: 18 996 521,08 EUR. Der er tale om en opgørelse pr. 31. december, der både tager hensyn til renter af bankindskud (17 082 335,80 EUR) og renter påløbet i 2000 (1 914 185,28 EUR). De påløbne renter er renter, der ikke er modtaget af fonden ved regnskabsårets udgang, men derimod først senere samtidig med indskuddenes udløbsdato. I det rentebeløb, der tilskrives pr. 31.12.2000 (4 070 765,00 EUR), fratrækkes de renter, der vedrører 1999, men som først er modtaget i 2000 (2 156 579,72 EUR).

- Anfordringskonti: 157 806,60 EUR i tilskrevne renter.

- Værdipapirer: 43 573 845,83 EUR. Værdipapirafkastet stammer fra værdipapirinvesteringer foretaget i overensstemmelse med investeringsprincipperne i den aftale, der bemyndiger EIB til at forvalte fondens disponible midler. Dette afkast skal dog nedsættes med 4 521 285,47 EUR for udgifter i løbet af regnskabsåret til et beløb svarende til forskellen mellem indgangsbeløbet og udbetalingen, tidsmæssigt fordelt på papirernes resterende løbetid (svarende til kursreguleringen på resultatopgørelsen).

Renteafkastet er opført i regnskabsårets resultater.

3.3. Inddrivelse hos debitorer, der har misligholdt deres forpligtelser

I de tilfælde, hvor fonden har måttet indfri forfaldne fordringer, har den fået tilført de tilbagebetalinger, som senere er inddrevet i debitorlandene. Det samlede inddrevne beløb er på 326 997 369,48 EUR (se punkt 2.1 i bilag II).

4. Fondens forpligtelser

4.1. Betaling af forfaldne fordringer

Fonden har i 2000 måttet effektuere garantien tre gange til et samlet beløb af 17 355 629,49 EUR (se punkt 2.1 i bilag II).

4.2. EIB's vederlag

I henhold til artikel 6 i aftalen om fondens forvaltning mellem Kommissionen og EIB modtager EIB en årlig provision på 0,125% af fondens gennemsnitlige månedlige aktiver. Dette vederlag tages bl.a. under hensyn til fondens stigende aktiviteter op til fornyet overvejelse ved udgangen af det år, hvor fondens disponible midler når op på 300 mio. ECU, dog senest tre år efter den første indbetaling til fonden er sket.

Da fonden ved udgangen af 1995 nåede op på 300 mio. ECU, blev EIB's vederlag taget op til fornyet overvejelse. Ud fra en vurdering af den arbejdsbyrde, forvaltningen erfaringsmæssigt indebærer for banken, er det i et tillæg dateret 17. og 23. september 1996 til aftalen mellem EIB og Kommissionen om fondens finansielle forvaltning aftalt at nedsætte bankens årlige vederlag til 0,05% af fondens aktiver. Denne sats er blevet anvendt med tilbagevirkende kraft pr. 31. december 1994.

Bankens vederlag for 2000 er i overensstemmelse hermed fastsat til 689 783,78 EUR, der opføres på resultatopgørelsen og bogføres som en periodeafgrænsningspost under balancens passiver. Reguleringen er blevet effektueret ved en betaling til EIB den 13.2.2001.

BILAG I Retsgrundlag for overførslerne fra det almindelige budget til garantifonden

Ifølge bilaget til forordningen om retningslinjer for tilførslerne til garantifonden foretages disse tilførsler, for så vidt angår långivnings- og lånoptagelsestransaktioner eller garantier til finansieringsorganer inden for en rammeordning, der strækker sig over flere år, og som har mikroøkonomisk eller strukturelt sigte, i årlige trancher, der beregnes på grundlag af de årlige beløb, der er angivet i finansieringsoversigten i Kommissionens forslag, i givet fald justeret på baggrund af Rådets afgørelse

For så vidt angår Fællesskabets øvrige långivnings- og lånoptagelsestransaktioner, f.eks. betalingsbalancelån til tredjelande i en eller flere trancher, beregnes tilførslerne til fonden på grundlag af transaktionens samlede beløb som vedtaget af Rådet.

Der blev i 2000 foretaget tre overførsler efter disse retningslinjer.

1. Afgørelser vedrørende overførsel nr. 6/2000

Som led i det finansielle samarbejde med Middelhavslandene:

- Rådets afgørelse af 24. januar 1994 om at stille et beløb på 115 mio. ECU til rådighed for långivning til Syrien for en treårig periode.

- Rådets afgørelse af 14. april 1997 om en fællesskabsgaranti til Den Europæiske Investeringsbank mod tab i forbindelse med lån til projekter uden for Fællesskabet (de central- og østeuropæiske lande, Middelhavslandene, landene i Latinamerika og Asien samt Sydafrika).

- Rådets afgørelse af 19. maj 1998 om bevilling af en fællesskabsgaranti til EIB mod tab ved lån til projekter i Den Tidligere Jugoslaviske Republik Makedonien og om ændring af Rådets afgørelse 97/256/EF af 14. april 1997 om en fællesskabsgaranti til Den Europæiske Investeringsbank mod tab i forbindelse med lån til projekter uden for Fællesskabet (de central- og østeuropæiske lande, Middelhavslandene, landene i Latinamerika og Asien samt Sydafrika).

- Rådets afgørelse af 14. december 1998 om ændring af afgørelse 97/256/EF med henblik på at udvide fællesskabsgarantien til Den Europæiske Investeringsbank til også at omfatte lån til projekter i Bosnien-Hercegovina.

- Rådets afgørelse af 29. november 1999 om en fællesskabsgaranti til Den Europæiske Investeringsbank (EIB) mod tab i forbindelse med lån til projekter til genopbygning af de jordskælvsramte områder i Tyrkiet. Disse lån begrænses til i alt 600 mio. EUR og ydes over en periode på tre år.

- Rådets afgørelse af 22. december 1999 om en fællesskabsgaranti til Den Europæiske Investeringsbank mod tab i forbindelse med lån til projekter uden for Fællesskabet (Central- og Østeuropa, Middelhavslandene, Latinamerika og Asien samt Den Sydafrikanske Republik). Garantien er begrænset til et samlet lånebeløb på 18 410 mio. EUR over en periode på 7 år fra 1. februar 2000 for de central- og østeuropæiske lande, Middelhavslandene og landene i Latinamerika og Asien og fra 1. juli 2000 for Sydafrika, og den udløber den 31. januar 2007 for alle områder.

2. Afgørelser vedrørende overførsel nr. 69/2000

- Rådets afgørelse af 20. marts 2000 om ændring af afgørelse 97/787/EF om ekstraordinær finansiel bistand til Armenien og Georgien med henblik på at udvide den til at omfatte Tadsjikistan. Støttebeløbet til Tadsjikistan, i form af lån, andrager 75 mio. EUR.

- Rådets afgørelse af 10. juli 2000 om en supplerende makrofinansiel bistand på 15 mio. EUR til Moldavien.

- Rådets afgørelse af 7. november 2000 om ændring af afgørelse 2000/24/EF med henblik på at udvide den garanti, som Fællesskabet stiller over for Den Europæiske Investeringsbank, til også at omfatte lån til fordel for projekter i Kroatien. Der er et samlet loft på 250 mio. EUR for disse lån, som skal ydes over en periode på fire år.

3. Afgørelse vedrørende overførsel nr. 74/2000

Rådets afgørelse af 4. december 2000 om ændring af afgørelse 2000/24/EF for at indføre et særligt EIB-handlingsprogram til støtte for en konsolidering og intensivering af toldunionen mellem EF og Tyrkiet. Der er et samlet loft på 450 mio. EUR for disse lån.

BILAG II EIB's rapport om fondens situation og forvaltning - forvaltningsregnskab og balance pr. 31. december 2000

1. Fondens udvikling i 2000

Fondens samlede aktiver beløb sig pr. 31. december 2000 til 1 410,1 mio. EUR (jf. punkt 2.2) mod 1 297,8 mio. EUR pr. 31. december 1999, dvs. en stigning på 112,3 mio. EUR.

>REFERENCE TIL EN GRAFIK>

Figur 1: Aktivernes udvikling i 2000

Fonden modtog den 18.4.2000 42,5 mio. EUR. Dels blev fondens overskydende aktiver pr. 31.12.1999 (107,9 mio. EUR) i henhold til aftalens artikel 7 betalt tilbage til Kommissionen, dels blev fondens midler forhøjet med 150,4 mio. EUR. Den 29.12.2000 forhøjedes fondens midler med endnu 35,9 mio. EUR.

Forvaltningsresultatet er pr. 31.12.2000 på 57,4 mio. EUR mod 41,1 mio. EUR pr. 31.12.1999. Investeringsafkastet (eksklusive kursreguleringer) ligger på 39,1 mio. EUR og udgør mere end 68 % af resultatet pr. 31.12.2000.

2. Fondens situation

2.1. Fondens indtægter pr. 31. december 2000

Garantifondens saldo er steget fra 1 160 mio. EUR pr. 31. december 1999 til 1 221 mio. EUR pr. 31. december 2000, hvilket er lig med en stigning på 61 mio. EUR, dvs. omkring 5,3 %.

Udviklingen kan forklares med de bevægelser, der er angivet i nedenstående tabel:

>TABELPOSITION>

Fonden har i løbet af 2000 foretaget følgende udbetalinger: 5,1 mio. EUR den 12. maj 2000, 4,9 mio. EUR den 5. september 2000 og 7,4 mio. EUR den 22. december 2000, hvilket giver et samlet beløb på 17,4 mio. EUR.

Overførslen af 135,39 EUR svarer til renterne på for sent indbetalte beløb i forbindelse med inddrivelse af interventionsbeløb hos debitorer, der har misligholdt deres forpligtelser i 2000.

2.2. Fondens aktiver pr. 31. december 2000

Pr. 31. december 2000 beløb fondens aktiver sig til 1 410,1 mio. EUR, og de fordelte sig som vist nedenfor. Fonden opererer kun med én valuta, nemlig euro.

- 489 mio. EUR er anbragt som tidsindskud i valuta svarende til 34,68 %;

- 1,8 mio. EUR er anbragt på anfordringskonto, svarende til 0,13 %;

- 919,3 mio. EUR er anbragt i investeringspapirer, svarende til 65,19 % (se tabellen under punkt 2.3).

2.3. Likviditetsrisiko

I overensstemmelse med strategien for forvaltningen af garantifondens aktiver, som er blevet aftalt med Kommissionen for 2000, er fordelingen af de disponible midler følgende:

>TABELPOSITION>

Der opretholdes en likviditetsdækning på over 348 mio. EUR [1] ved anbringelse med indtil tre måneders opsigelse, hvorved der tages hensyn til den frist, inden for hvilken garantifonden efter anmodning fra Kommissionen skal kunne effektuere en garanti i tilfælde af manglende betaling af lånene.

[1] Det krævede minimum i henhold til forvaltningsprincipperne er på 150 mio. EUR.

Resten af aktiverne er fordelt på hele rentekurven op til 6 år, således at der opnås en jævn indtægtsstrøm og en tilfredsstillende likviditet. Pr. 31. december 2000 var målstrukturen stort set overholdt, dvs. anbringelse af 1/3 af fondens midler på kort sigt og 2/3 af midlerne fordelt med 50 % i værdipapirer med fast forrentning og 50 % i værdipapirer med variabel forrentning. Man har i henhold til investeringsstrategien for 2000 valgt fortrinsvis at købe fastforrentede værdipapirer.

Pr. 31 december 2000 var de langfristede fastforrentede investeringers løbetid på 2,3 år sammenlignet med den gennemsnitlige tilladte maksimumsløbetid på 2,5 år. For papirer med variabel rentesats var løbetiden 1,2 måned. Undtagen i særlige tilfælde fornyes tidsindskud systematisk for perioder på mellem 3 og 6 måneder, med henblik på at følge Kommissionens anbefalinger om at forlænge løbetiden for alle fondens investerede aktiver.

3. Garantifondens kapitalanbringelser - gennemgang af resultater og aktiviteter i 2000

3.1. Samlet analyse

Samlet set har garantifondens aktiviteter givet en nettoindtægt på 57,4 mio. EUR, hvilket er lig med et gennemsnitligt afkast på 4,19 % [2], hvor EUROBID-rentesatsen for anbringelser på 3 mdr. i gennemsnit i samme periode var på 4,27 % i en tid, hvor de korte renter har været stigende (jf. punkt 3.2.1).

[2] Beregningsgrundlaget for det samlede afkast er act/360.

Indtægterne fra kapitalanbringelser og -investeringer fordeler sig pr. 31.12.2000 som følger:

>TABELPOSITION>

3.2 Analyse pr. område

3.2.1 Likviditet

I 2000 kastede anbringelserne på gennemsnitligt 450,8 mio. EUR 19 mio. EUR af sig i renter. Afkastet af anbringelserne var i 2000 således på gennemsnitligt 4,14 % [3] mod 2,97 % ultimo december 1999 på baggrund af en stigende kortfristet rente og store udsving på de finansielle markeder. Stigningen i pengemarkedsrenterne var større for euroen end for andre valutaer, og det har haft en dobbeltvirkning: på den ene side et større afkast af investeringerne og på den anden en forringelse af afkastspreadet (væsentlig stigning i referencetallet for EURIBID-rentesatsen for anbringelser på 3 måneder). Referencesatsen afspejler stigningen i rentesatsen (omgående virkning), hvorimod denne stigning først senere mærkes på afkastet af valutaanbringelser på grund af fordeling af anbringelserne og deres løbetid.

[3] Beregningsgrundlaget for de kortfristede valutamarkedstransaktioner er act/360.

Spreadet ligger således 13 basispoint under den EURIBID-rentesats for anbringelser på 3 måneder, som anvendes som referencetal [4]. Dette spread viser ikke den margen der opnås ved transaktionernes start, og der tages heller ikke hensyn til denne margen ved beregning af afkastet

[4] Likviditets-"spreadet" er lig med rentespændet mellem på den ene side det opnåede afkast på interbankmarkedet og på den anden side referencetallet svarende til EURIBID-rentesatsen for anbringelser på 3 mdr.

>TABELPOSITION>

* Afkast og rentesatsernes udvikling i løbet af 2000

Figuren nedenfor viser de gældende rentesatser for kortfristede valutaanbringelser i forhold til EURIBID-referencesatsen for anbringelser på tre måneder.

>REFERENCE TIL EN GRAFIK>

Figur 2: Afkastet i forhold til referencetallet

I en situation med stigninger i den kortfristede rente er afkastet af valutaanbringelser systematisk bagud i forhold til referencetallet på trods af, at det samlede afkast i absolutte tal har fulgt markedet og er steget med 1,17 % i 2000.

* Counterpart-midlernes profil

I overensstemmelse med den indgåede aftale mellem Det Europæiske Fællesskab og EIB om garantifondens forvaltning er alle anbringelser afhængige af, at der indskydes counterpart-midler med en "credit rating" på mindst A1.

>REFERENCE TIL EN GRAFIK>

Figur 3: De kortfristede anbringelsers fordeling efter counterpart-midlerne pr. 31.12.2000

* Geografisk fordeling

For 2000 ser den geografiske fordeling af fondens kortfristede kapitalanbringelser ud som følger (angivelse af gennemsnitlige beløb):

>REFERENCE TIL EN GRAFIK>

Figur 4: Kortfristede anbringelser: geografisk fordeling af de gennemsnitlige beløb

EIB søger at fordele sine investeringer geografisk på alle medlemsstaterne, samtidig med at afkastene forbliver konkurrencedygtige.

3.2.2 Værdipapirbeholdning

Værdipapirbeholdningen, der skal betragtes som en investeringsportefølje, består af værdipapirer i EUR, der ikke forventes videresolgt inden den endelige forfaldsdato. Den 31. december 2000 beløb beholdningen af fastforrentede papirer med en restløbetid på under 3 måneder sig til 37 mio. EUR. De øvrige fastforrentede værdipapirer (med en restløbetid på mellem 3 måneder og 6 år) beløb sig til 488,8 mio. EUR. Beholdningen af variabelt forrentede værdipapirer beløb sig til 393,5 mio. EUR, dvs. en samlet regnskabsværdi på 919,3 mio. EUR.

Værdipapirernes startværdi er lig med anskaffelsesprisen. Forskellen mellem denne og indfrielsesværdien er afhængig af kursen fordelt prorata temporis over de enkelte værdipapirers restløbetid.

Værdipapirbeholdningens pålydende værdi var pr. 31. december 2000 914,1 mio. EUR mod en bogført værdi på 919,3 mio. EUR (inkl. kursreguleringer).

Værdipapirbeholdningen havde den 31. december 2000 givet et overskud på 39,3 mio. EUR med følgende fordeling:

Renteindtægter // 43 573 845,83

Kursreguleringer // -4 521 285,47

// 39 052 560,36

Afkastet for investeringsporteføljen udgjorde 4,34 % pr. 31. december 2000 i forhold til 3,68 % pr. 31. december 1999. Beregnet ved hjælp af Salomon-indekset for fastforrentede værdipapirer og EURIBID 3 mdr. for variabelt forrentede værdipapirer har det samlede spread været på minus 33 basispoint i forhold til et sammensat referencetal på 4,67 % (jf. bilag II). Dette negative resultat skyldes en stigning i den langfristede rente i 2000. Referencetallet viser de konstaterede udsving i renterne, hvorimod afkastet af porteføljen på grund af successive geninvesteringer altid er bagud i forhold til markedet. Det sammensatte referencetal udgjorde pr. 31. december 1999 3,23 %.

Der skal mindes om, at obligationsbeholdningen er en investeringsportefølje, dvs. at det er hensigten at beholde papirerne i porteføljen indtil udløb. I denne forbindelse har administratorerne besluttet at investere en del af midlerne i denne type fastforrentede produkter (se side 10, punkt 2.3), som giver et højere afkast end andre pengemarkedsinstrumenter. Til orientering kan det anføres, at markedsværdien af investeringsporteføljen pr. 31. december 2000 udgjorde 919,8 mio. EUR mod en bogført værdi på 919,3 mio. EUR (inkl. kursreguleringer), dvs. en latent urealiseret gevinst på 0,5 mio. EUR. Dette latente urealiserede tab skyldes en stigning i den langfristede rente i løbet af 2000. I forbindelse med målsætningen om forbedring af fondens samlede afkast har investeringsporteføljen gjort det muligt at øge afkastet fra 4,14 % (pengeanbringelser) til 4,19 % (fondens samlede afkast), hvilket opfylder målsætningen om forbedring af afkastet, samtidig med at kapitalen bevares indtil papirernes udløb.

* Udviklingen i markedsværdien i forhold til den regnskabsmæssige værdi i 2000

>REFERENCE TIL EN GRAFIK>

Figur 5: Udviklingen i markedsværdien i forhold til den regnskabsmæssige værdi i 2000

* Fordeling af porteføljen på papirer med fast og variabel rente

>REFERENCE TIL EN GRAFIK>

Figur 6: Fordeling af porteføljen på papirer med fast og variabel rente pr. 31.12.2000

* Udviklingen i indløsningen af investeringsporteføljen

>REFERENCE TIL EN GRAFIK>

Figur 7: Investeringsportefølje: udvikling i indløsningen pr. 31.12.2000

Det sidste af de fastforrentede værdipapirer udløber den 29.9.2006

* Udstederprofil

Alle værdipapirer har følgende kendetegn:

- de er udstedt af EU's medlemslande, institutioner, som EU stiller garanti for, G10 eller mellemstatslige organisationer

- de er udstedt af andre selvstændige stater med en kreditrating på mindst Aa3 eller

- de er udstedt af andre med en rating på Aaa.

Udstederprofilen så ud som følger den 31 december 2000:

>REFERENCE TIL EN GRAFIK>

Figur 8: Investeringsportefølje: udstederprofil pr. 31.12.2000

Regnskabsoversigt for garantifonden pr. 31. december 2000

AKTIVER // 31.12.2000

Fordringer på kreditinstitutter

INDSKUD PÅ ANFORDRING // 1 864 299,31

TIDSINDSKUD // 489 000 000,00

// 490 864 299,31

Investeringsportefølje

VÆRDIPAPIRBEHOLDNING // 919 302 277,87

// 919 302 277,87

Andre aktiver

PERIODEAFGRÆNSNINGSPOSTER // 22 082 387,18

// 22 082 387,18

I ALT // 1 432 248 964,36

PASSIVER // 31.12.2000

Garantifond

GARANTIFONDEN // 1 221 085 554,56

// 1 221 085 554,56

Andre passiver

PERIODEAFGRÆNSNINGSPOSTER // 689 783,78

// 689 783,78

Resultat

fremført resultat // 153 081 422,50

regnskabsårets resultat 2000 // 57 392 203,52

// 210 473 626,02

I ALT // 1 432 248 964,36

RESULTATOPGØRELSE PR. 31.12.2000

1. INDTÆGTER

Værdipapirafkast // 43 573 845,83

Renter af kapitalanbringelser // 18 996 521,08

Renter af indskud på anfordring // 157 806,60

SUBTOTAL // 62 728 173,51

2. UDGIFTER

Kursreguleringer // - 4 521 285,47

Provisioner // - 689 783,78

Finansieringsomkostninger // - 124 900,74

SUBTOTAL // -5 335 969,99

NETTORESULTAT // 57 392 203,52

>REFERENCE TIL EN GRAFIK>

BILAG III Garantifondens konsoliderede balance pr. 31. december 2000

Den konsoliderede balance pr. 31. december 2000 supplerer oplysningerne om garantifondens situation i bilag II. I den konsoliderede balance er der nemlig desuden opført 215 094 849,09 EUR omfattende følgende:

- På aktivsiden: fordringer på modtagere af lån, der er ydet eller garanteret af Fællesskabet, beløbende sig til 164 598 428,11 EUR som restancer på tredjelandes tilbagebetaling af hovedstol, forfaldne renter af lån og morarenter dækket af garantifonden og 50 496 420,98 EUR i påløbne, men ikke modtagne morarenter pr. 31.12.2000. Morarenterne er beregnet efter de bødesatser, der er fastsat i låneaftalens bestemmelser.

- På passivsiden: 164 598 428,11 EUR, som er den del af fondens midler, der mangler at bliver indbetalt, 50 496 420,98 EUR i påløbne, men ikke modtagne morarenter og 135,38 EUR i morarenter i forbindelse med for sen indbetaling (det beløb, der figurerer i resultatopgørelsen) .

>TABELPOSITION>